Φάβα κυμινάτη,  με ψητές σουπιές
Αυτό το πιάτο μυρίζει καλοκαίρι, φάβα με ψητή σουπιά και το τραπέζι σας θα μυρίσει Ελλάδα.
900 γρ. σουπιές (φρέσκες ή κατεψυγμένες και ξεπαγωμένες), καθαρισμένες, 100 γρ. ξερό κρεμμύδι, σε φετάκια, 5γρ. φρέσκο θυμάρι, ψιλοκομμένο, 70 γρ. πιπεριά Φλωρίνης, σε ροδέλες, 15 ml μηλόξιδο, 50 ml ελαιόλαδο, αλάτι, φρεσκοτριμμένο πιπέρι, 500 γρ. φάβα, 400 γρ. ξερά κρεμμύδια, σε λεπτές φέτες, 2 κλωνάρια φρέσκο θυμάρι, 4 σκελίδες σκόρδο, 50 ml λευκό, ξηρό κρασί, 4 γρ. κύμινο, σε σκόνη, 50 ml ελαιόλαδο + επιπλέον για το σερβίρισμα, αλάτι
Βάζουμε τις σουπιές σε μέτριο ταψί μαζί με όλα τα υπόλοιπα υλικά, ανακατεύουμε και ψήνουμε σε φούρνο προθερμασμένο στους 180°C για 50-55 λεπτά.Σε μια κατσαρόλα σοτάρουμε τα κρεμμύδια στο λάδι μέχρι να μαραθούν. Ρίχνουμε το θυμάρι και το σκόρδο και σοτάρουμε για 1/2 λεπτό, προσθέτουμε τη φάβα, σοτάρουμε για 2 λεπτά, σβήνουμε με το κρασί και αφήνουμε 2 λεπτά, να εξατμιστεί το αλκοόλ. Προσθέτουμε 1.500 ml νερό (ή ζωμό λαχανικών, αν έχουμε), αλάτι και το κύμινο και βράζουμε σε μέτρια προς χαμηλή φωτιά (ξαφρίζοντας το πρώτο 10λεπτο) μέχρι να σωθούν τα υγρά. Ανακατεύουμε πολύ συχνά στη διάρκεια του μαγειρέματος. Πετάμε το θυμάρι και πολτοποιούμε τη φάβα στον πολυκόφτη, σε δόσεις, μέχρι να γίνει λεία κρέμα.Μοιράζουμε τη φάβα σε πιάτα και στο κέντρο βάζουμε τις σουπιές, χοντροκομμένες.Περιχύνουμε με ελαιόλαδο και στολίζουμε με κλωναράκια θυμαριού.
Όσπρια,Σουπιές